PANEVĖŽIO MIESTO SAVIVALDYBĖS 
NEVYRIAUSYBINIŲ ORGANIZACIJŲ TARYBOS
PROTOKOLAS

2026 m. rugsėjo 25 d. Nr. NOT-5
Panevėžys

Posėdis įvyko: 2026 m. rugsėjo 16 d. 16.00-17.00 val. nuotoliniu būdu
Posėdžio pirmininkas: Zina Stripeikienė
Posėdžio sekretorė: Goda Voveriūnaitė-Kaminskienė
Dalyvauja: Zina Stripeikienė, Ala, Kuzmienė, Virginijus Kvedaras, Toma Karosienė, Brigita Švilpienė, Darius Kiaušas, Vaclovas Laucius, Jurga Mažuknienė, Emilija Kučinskaitė, Justas Žvironas
Svečiai: Ieva Grigaitė, Asta Gruodienė, Indrė Juodikė

Darbotvarkė:
1. [bookmark: _Hlk240894414]Dėl Socialingas apdovanojimų ir atstovo delegavimo į komisiją (PANVO klausimas);
1. [bookmark: _Hlk240895170]Dėl lengvatų verslui remiančiam NVO (PANVO klausimas);
1. Dėl Panevėžio miesto Stetiškių bendruomenės pateiktų siūlymų (Stetiškių bendruomenės klausimas);
1. [bookmark: _Hlk241151029]Dėl naujų rekomendacijų tvarkos aprašams;
1. Dėl NVO finansavimo tvarkos aprašo pakeitimų (pridedamas darbinis variantas);
1. Dėl planuojamų rudens mokymų NVO atstovams ir galimų temų;
1. [bookmark: _Hlk241151707]Dėl VšĮ „Dailusis ornamentas“ prašymo.


1. [bookmark: _Hlk232407404]SVARSTYTA. Social‘ingas apdovanojimai ir atstovo delegavimas į komisiją.
Posėdžio sekretorė informavo, kad 2026 m. Social‘ingas apdovanojimus organizuos Panevėžio nevyriausybinių organizacijų tinklas (toliau – PANVO). Tinklo vadovė Ieva Grigaitė pristatė, kad kandidatų vertinimo komisijai reikalingas NVO tarybos atstovas, buvo paprašyta atsižvelgti į interesų konflikto prevenciją ir nedeleguoti atstovų, kurių organizacijos yra nominuotos apdovanojimams. Kandidatuoti pasisiūlė Darius Kiaušas ir pirmininkė Zina Stripeikienė. NVO tarybos buvo paprašyta balsuoti atviru būdu ir išrinkti vieną kandidatą į nominantų vertinimo komisiją.  Balsai pasiskirstė taip:
Darius Kiaušas – 3 balsai;
Zina Stripeikienė – 7 balsai.
NUTARTA. Į Social‘ingas nominantų vertinimo komisiją deleguoti NVO tarybos pirmininkę Ziną Stripeikienę.

2. SVARSTYTA. Lengvatos verslui remiančiam NVO.
Posėdyje dalyvaujanti Ieva Grigaitė pristatė kitą klausimą dėl galimų lengvatų verslu remiančiam NVO ar jų organizuojamus bendruomeninius, telkiančius renginius ir iniciatyvas. Šiuo metu tokios tvarkos nėra, o verslas gauna lengvatas tik dėl tokių sričių kaip sportas, kultūra rėmimo. PANVO inicijuoja siūlymą dėl esamos tvarkos pakoregavimo ir papildymo įtraukimo. Buvo sutarta peržiūrėti esamą lengvatų tvarką ir kitam posėdžiui pabandyti paruošti pasiūlymą dėl pakeitimų.
NUTARTA. Peržiūrėti ir įvertinti esamą lengvatinę tvarką ir paruošti pasiūlymą dėl jos koregavimo.

3. [bookmark: _Hlk232500751]SVARSTYTA. Panevėžio miesto Stetiškių bendruomenės pateikti siūlymai.
Panevėžio miesto Stetiškių bendruomenė (toliau – bendruomenė) pristatė siūlymus skirtus stiprinti NVO sektorių Panevėžio mieste ir gerinti dialogą su Panevėžio miesto savivaldybe (toliau – savivaldybė). Bendruomenė pristatė įvairius siūlymus remiantis įvairia projektine patirtimi bei bendradarbiavimu su kitų valstybių nevyriausybinėmis organizacijomis. Dalį siūlymų papildė NVO tarybos narys Darius Kiaušas. Pateiktiems siūlymams pastabų neturėjo ir jiems pritarė visi NVO tarybos nariai. Sutarta siūlymus apsvarstyti su savivaldybės Teisės ir Apskaitos skyriais dėl galimo pasiūlymų įgyvendinimo.
NUTARTA. Vienbalsiai pritarta siūlymams, nuspręsta įvertinti dėl galimo jų įgyvendinimo.

4. SVARSTYTA. Naujos rekomendacijos tvarkos aprašams.
Posėdžio sekretorė Goda Voveriūnaitė-Kaminskienė pristatė naujas rekomendacijas, kurios yra skirtos visoms savivaldybės kuruojamoms finansavimo programoms, kurioms paraiškas gali tekti nevyriausybinės organizacijos. NVO taryba rekomendacijoms pastabų neturėjo ir vienbalsiai joms pritarė.
NUTARTA. Pritarti naujoms rekomendacijoms.

5. SVARSTYTA. Naujos rekomendacijos tvarkos aprašams.
Posėdžio sekretorė informavo, kad NVO tarybai prieš posėdį buvo siųsta susipažinti su Panevėžio miesto savivaldybės nevyriausybinių organizacijų finansavimo iš savivaldybės biudžeto nuostatų (toliau – nuostatai) darbiniu variantu. Buvo aptarti siūlomi pakeitimai, kuriems pritarta. NVO taryba pritarė siūlymams, bei bendruomenės siūlymus įtraukti į nuostatus, jei juos patvirtins savivaldybės administracija.
NUTARTA. Pritarti siūlomiems pakeitimams, bei bendruomenės siūlymus įtraukti į nuostatus, jei juos patvirtins savivaldybės administracija.

6. SVARSTYTA. Planuojami rudens mokymai NVO atstovams ir galimos temos.
Posėdžio sekretorė pristatė parengtą anketą siekiant iš nevyriausybinių organizacijų atstovų surinkti poreikį dėl mokymų pobūdžio ir temų. Dėl anketos pastebėjimų nebuvo gauta, NVO taryba vienbalsiai pritarė.
NUTARTA. Pritarta anketai.

7. SVARSTYTA. VšĮ „Dailusis ornamentas“ prašymas.
NVO tarybos pirmininkė Zina Stripeikienė pristatė iš VšĮ „Dailusis ornamentas“ gautą raštą dėl patalpų nuomos mokesčio. Rašte prašoma atleisti nuo patalpų nuomos mokesčio ar padaryti jį simboliniu dėl pasikeitusio LR Valstybės bei savivaldybių turto valdymo, naudojimo ir disponavimo juo įstatymo, kadangi pasikeitusiame įstatyme pagal panaudą savivaldybei priklausančios patalpos nebegali būti skiriamos organizacijoms veikiančioms kaip VšĮ. Buvo nutarta išsiaiškinti su savivaldybės Turto valdymo skyriumi ar reikalingas NVO tarybos raštas dėl pagalbos organizacijoms, kurioms šiuo metu keičiasi sąlygos ir kokia situacija su VšĮ „Dailusis ornamentas“ patalpomis.
NUTARTA. Bendru sutarimu pritarta išsiaiškinti situaciją ir įvertinti NVO tarybos raštiško kreipimosi poreikį.




[bookmark: _Hlk96420769][bookmark: _Hlk120542406]
Posėdžio pirmininkė				            Zina Stripeikienė
Posėdžio sekretorė 			        Goda Voveriūnaitė-Kaminskienė
